Efter grundlovsforhør tirsdag eftermiddag er mand fængslet for knivoverfald på sin kvindelig sambo, der mistede flere liter blod.

Tidligt i morges deltog to mænd og en kvinde i et drikkelag, der fik en særdeles blodig udgang. En kvinde blev i forbindelse med et skænderi stukket med en kniv og mistede to liter blod. I eftermiddagens grundlovsforhør kom det frem, at den 56-årige mand var kommet op at skændes med sin sambo - tilsyneladende på grund af noget jalousi i forhold til en mand, som var den tredje deltager i festen. Episoden fandt sted ved 6-tiden i morges i et privat hjem på Nørregade i forbindelse med et drikkelag med de tre personer som deltagere. - Den sigtede forklarede i grundlovsforhøret, at han kom at skændes med sin sambo og stak hende i selvforsvar, fordi hun truede ham med en kniv, siger anklager Susanne Hansen. Retten valgte at varetægtsfængsle manden i fire uger, og den sigtede valgte ikke at kære afgørelsen.